Umberto Eco
Umberto Eco (5. januar 1932 – 19. februar 2016) italijanski je romanopisac, esejist, filozof i lingvist. Bio je redovni profesor semiotike na Univerzitetu u Bologni. Bio je stručnjak za estetiku i etiku srednjeg vijeka, a njegov književni opus je sezao od knjiga za djecu, književnih kritika, eseja o srednjovjekovnoj estetici, antropologiji, do eseja i romana. Svoje sveobuhvatno znanje o srednjem vijeku Eko je iskoristio u romanu Ime ruže, objavljenom 1980. godine, po kojem je kasnije snimljen i film Ime ruže, a koji je njegovo ime proslavio u široj javnosti. Autor je i djela Fukoovo klatno (ital. Il pendolo di Foucault, 1988.), Ostrvo dana pređašnjeg (L'isola del giorno prima, 1994.). Njegovo najpoznatije djelo o srednjem vijeku je Umjetnost i lijepo u estetici srednjeg vijeka. Umberto Eko je bio počasni doktor više od trideset univerziteta širom svijeta i nosilac brojnih odlikovanja. Putovao je širom svijeta držeći predavanja na akademskim konferencijama, te prilikom prodaje njegovih knjiga i zabavama na kojima su prisustvovale slavne ličnosti. Bio je u stanju da drži predavanja na 5 jezika kao i na latinskom i klasičnom grčkom.